**Projektas**

**ŠILUTĖS RAJONO SAVIVALDYBĖS TARYBA**

**SPRENDIMAS**

**DĖL ŠILUTĖS RAJONO SAVIVALDYBĖS TARYBOS 2008-04-24 SPRENDIMO**

**NR. T1-492 „DĖL NEKILNOJAMOJO TURTO PERDAVIMO SAVIVALDYBĖS BIUDŽETINĖMS ĮSTAIGOMS” PAKEITIMO**

2017 m. gruodžio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Šilutės rajono  savivaldybės taryba n u s p r e n d ž i a:

1. Pakeisti Šilutės rajono savivaldybės tarybos 2008 m. balandžio 24 d. sprendimo Nr. T1-492 „Dėl nekilnojamojo turto perdavimo savivaldybės biudžetinėms įstaigoms” 1.9.2 papunktį ir jį išdėstyti taip:

„1.9.2. Šilutės r. sav., Juknaičių k., Beržų g. 1A, esantį lopšelio-darželio pastatą (unikalus numeris 8896-8006-1015, bendras plotas 1218,96 kv. m).“

2. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti Savivaldybės vardu susitarimus ir turto perdavimo ir priėmimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Šilutės rajono savivaldybės visuomeninei administracinių ginčų komisijai (Dariaus ir Girėno g. 1, Šilutė) arba Klaipėdos apygardos administraciniam teismui (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |  |
| --- | --- | --- | --- | --- |
| Sigitas Šeputis2017-12- |  |  |  |  |
| V. Pozingis2017-12-08 | A.Bielskis 2017-12-08 | S.Dilertienė2017-12-07 | Z.Tautvydienė2017-12-07 | Dana Junutienė2017-12-07 |
| RengėDaiva Thumat, (8 441) 79 210, el. p. daiva.thumat@silute.lt2017-12-07 |

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL ŠILUTĖS RAJONO SAVIVALDYBĖS TARYBOS 2008-04-24 SPRENDIMO**

**NR. T1-492 „DĖL NEKILNOJAMOJO TURTO PERDAVIMO SAVIVALDYBĖS BIUDŽETINĖMS ĮSTAIGOMS” PAKEITIMO“**

2017 m. gruodžio 7 d.

Šilutė

|  |
| --- |
| ***1. Parengto projekto tikslai ir uždaviniai.*** |
|  *Pakeisti Šilutės rajono savivaldybės tarybos Šilutės rajono savivaldybės tarybos 2008 m. balandžio 24 d. sprendimo Nr. T1-492 „Dėl nekilnojamojo turto perdavimo savivaldybės biudžetinėms įstaigoms” 1.9.2 punktą ir perimti iš Šilutės r. Juknaičių pagrindinės mokyklos Šilutės r. sav., Juknaičių k., Beržų g. 1A, esančius kiemo statinius (kiemo aikštelę, tvorą, smėlio dėžes (2 vnt.) (unikalus numeris 8896-8006-1026).* |
| ***2. Kaip šiuo metu yra sureguliuoti projekte aptarti klausimai.*** |
| *Vadovaujantis* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *18 straipsnio 1 dalimi, Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.* *Šilutės rajono savivaldybės administracija, vadovaudamasi Lietuvos Respublikos žemės ūkio ministro įsakymu „Dėl Lietuvos kaimo plėtros 2014-2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos sričių „Parama investicijoms į visų rūšių mažos apimties infrastruktūrą“ ir „Parama investicijoms į kaimo kultūros ir gamtos paveldą, kraštovaizdį“ įgyvendinimo taisyklių patvirtinimo 2016-07-01 Nr.3D-403 aprašu, planuoja įgyvendinti vietos projektą „Juknaičių gyvenvietės mažos apimties viešosios infrastruktūros atnaujinimas“. Pagal taisyklių aprašo 12.3 punktą – žemę, pastatus ir inžinerinius statinius, į kuriuos planuojama investuoti paramos lėšas, pareiškėjas turi valdyti, naudoti, disponuoti jais pagal nuomos, panaudos, patikėjimo sutartis arba kitus teisėto valdymo, naudojimo ir disponavimo nekilnojamuoju turtu įrodymo dokumentus, kuriuose, be kita ko, nurodytas nekilnojamojo turto savininko sutikimas vykdyti projekte numatytas veiklas.* *Šilutės rajono savivaldybės administracija, kaip projektų pareiškėja, projektų metu planuoja: pakeisti Juknaičių darželio teritorijos tvorą, todėl reikia perimti iš Juknaičių pagrindinės mokyklos lopšeliui-darželiui priklausančius kiemo statinius.* |
| ***3. Kokių pozityvių rezultatų laukiama.*** |
| *Šilutės rajono savivaldybės administracija įgyvendindama vietos projektą „Juknaičių gyvenvietės mažos apimties viešosios infrastruktūros atnaujinimas“ pakeis Juknaičių darželio teritorijos tvorą.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Pakeičiamas Šilutės rajono savivaldybės tarybos 2008 m. balandžio 24 d. sprendimo Nr. T1-492 „Dėl nekilnojamojo turto perdavimo savivaldybės biudžetinėms įstaigoms” 1.9.2 punktas. Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Bendra projekto „Juknaičių gyvenvietės mažos apimties viešosios infrastruktūros atnaujinimas“ finansuojama dalis sudaro 80 proc. visų tinkamų finansuoti projekto išlaidų. Numatoma projekto vertė iš viso 226 147,11 Eur. ES struktūrų fondų lėšos –180 917,69, planuojama Savivaldybės prisidėjimo dalis 45 229,42 Eur. (20 proc. tinkamų finansuoti išlaidų piniginiu įnašu).* |
| ***8. Projekto autorius ar autorių grupė.*** |
|  *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Šilutės rajono savivaldybės tarybos 2008 m. balandžio 24 d. sprendimas Nr. T1-492 „Dėl nekilnojamojo turto perdavimo savivaldybės biudžetinėms įstaigoms”.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga* [*pridedama*](TUR04priedas.pdf)*.* |

*Ūkio skyriaus Turto poskyrio vyriausioji specialistė Daiva Thumat*